Plešivec (rod)

Plešivec () je rod rastlín ktorý zastupuje byliny z čeľade astrovité (Asteraceae). Taxonomicky je tento rod radený do tribusu Gnaphalieae v podčeľadi astrovaté (Asteroideae). Takmer výlučne je rozšírený len na severnej pologuli.

 Opis 
Rod plešivec zastupuje trváce dvojdomé byliny. Podzemok je rozkonárený, s tenkými vláknitými koreňmi alebo s početnými sterilnými nadzemnými výbežkami. Byľ je priama, jednoduchá, rozkonárená len v súkvetí, chlpatá až sivobielo plstnatá.

Listy sú sediace, prízemné listy sú nakopené v ružici, čepeľ je obrátene vajcovitá až lopatkovitá. Byľové listy sú striedavé, jednoduché, bez prílistkov, čepeľ je zvyčajne kopijovitá.

Úbory sú terčovité, jednotlivé alebo usporiadané v stiahnutom vrcholíkovom súkvetí. Zákrov je zvončekovitý, viacradový, zákrovné listene sú škridlicovito sa prekrývajúce, rovnako dlhé alebo dlhšie ako kvety. Lôžko úboru je nahé. Kvety v úbore sú buď obojpohlavné alebo iba piestikové, pravidelné, s rúrkovitou korunou, biele, ružové až červenofialové.

Plodmi sú valcovité, na povrchu hladké nažky, s chlpovým chocholcom.

 Rozšírenie 
Druhy rodu plešivec sú pôvodne rozšírené takmer výlučne na severnej pologuli v Eurázii a v Severnej Amerike. Na Slovensku tento rod zastupuje plešivec dvojdomý (Antennaria dioica) a poddruh plešivec karpatský pravý (Antennaria carpatica subsp. carpatica).

 Zoznam druhov  
V rámci rodu eviduje databáza semenných rastlín POWO tieto súčasné druhy :

 Referencie 

 Iné projekty 

Kategória:Flóra na Slovensku
Kategória:Astrovité
Kategória:Astrovaté
Kategória:Trvalé rastliny